Ja, der kan være en række fejlkilder.
Ejendomsværdien bliver blandt andet til på information fra Bygnings- og Boligregistret, BBR. Hvis der er fejl i disse data, kan det skævvride værdien af ens ejendom, og dermed give problemer.
Man kunne – i teorien – forestille sig, at den ”optimale udnyttelse” bestod af et hus på 140 kvadratmeter. Den tidligere ejer havde et hus på 60 kvadratmeter, men nu var der blevet bygget et hus på 140 kvadratmeter – uden at det var blevet registeret i BBR.
Så ville det i BBR se ud som om, at grunden langt fra blevet udnyttet optimalt, fordi huset kun var 60 kvadratmeter, men reelt ville der være tale om en optimal udnyttelse, som bare ikke fremgik af BBR.
I praksis vil så store fejlkilder dog være vanskelige, fordi man skal have lov til at rive et hus ned og bygge et nyt op, men i sidste ende er det op til boligejeren at sikre sig, at BBR er korrekt.